Calatorie in miezul vietii. Portrete, comunitati, istorii, povesti dintr-o lume in miscare - Ruxandra Hurezean
Ruxandra Hurezean scrie cele mai bune reportaje din presa romaneasca a ultimilor ani. Ea nu doar descrie locuri, fapte si oameni, ci distileaza experiente de viata. Dupa ce le citesti, textele ei iti raman in minte si te fac sa reflectezi la tine, la viata ta, la valorile tale. Povestile ei sunt un prilej de reflectie si dezvoltare personala; sunt ferestre catre sufletele noastre. Ea ne invata sa privim altfel o realitate pe care tindem s-o strivim sub utilitarism si rutinele cotidiene; ne face sa descoperim fascinantul, dincolo de banalitatea vietii. - Mircea Miclea Autoarea acestei carti rezoneaza subtil cu dramele umane, fara patetism si fara tonuri justitiare. Din teren, unde se lasa impregnata de fiorul vietii, jurnalista urca spre carti si documente, pentru a obtine distanta necesara. Deosebita este capacitatea Ruxandrei Hurezean de a impacheta investigatia riguroasa si datele de arhiva sau de istorie orala intr-o relatare fabuloasa, hranita parca de imaginatie. Nimic din ce e sensibil, istoric si uman nu ii este strain. - Brandusa Armanca Calatorie in miezul vietii ne restituie povestea unor personaje pentru care noi, ocupati cu prezentul din viata noastra, nu avem ochi si urechi. Cu parfumul lor vechi, de hrisov, aceste reportaje dainuie in timp pentru ca autoarea le imprumuta o parte din sufletul ei. Personajele Ruxandrei traiesc dincolo de epoca lor. Aceasta este marea arta a reportajului, de a tine vii crampeie de viata autentica si dupa ce ele se sting. - Dan Tapalaga